##  Встъпителни молитви

## С – свещеник; Н – народа/

С: В името на Отца и Сина и Светия Дух. Амин.
Ела, Свети Душе, изпълни сърцата на твоите верни

и запали у нас огъня на Твоята любов.

Изпрати, Господи, Твоя всичко обновяващ Дух,

Н: и Ти ще обновиш лицето на земята.

С: Да се помолим.

Господи Боже, Ти освещаваш Твоята Църква

у всеки народ и във всяка страна.

Излей благодатта на Твоя Дух върху цялата наша земя!

И това, което Твоята благодат е действала,

когато благата вест пое своето начало,

това нека да живее сега в сърцата на всички верни!

Това молим чрез Христа, нашия Господ.

Н: Амин.

С: Господи, отвори устните ми

Н: и устата ми ще възхвали Твоята слава.

С: Боже, ела ми на помощ.

Н: Господи, побързай да ми помогнеш.

С: Слава на Отца и Сина и Светия Дух.

Н: сега и всякога и във вечни векове. Амин.

*След това следват пет десетици от Броеницата*

Н: Радвай се, Царице, майко милостива,

живот, сладост и надежда наша, радвай се.

Към Тебе викаме ние, изгнаните синове Евини.

Към Тебе въздишаме с плач и ридание

в тази плачевна долина.

Ти, като наша защитница,

обърни милостивите си очи към нас.

И покажи ни, след това изгнание, Исуса,

благословения плод на Твоята утроба.

О, преблага, о, милостива, о, пресладка Дево Марийо!

С: Моли се за нас, Света Богородице,

Н: за да станем достойни за Христовите обещания.

С: Да се помолим. Боже, чийто Единороден Син

с живота, смъртта и възкресението си ни е заслужил

вечната слава. Дай, молим Ти се, като размишляваме

върху тайните на броеницата на блажената Дева Мария,

да можем да подражаваме на онова, което съдържат и

да придобием, което обещават, чрез Христа нашия Господ.

Н: Амин.

|  |  |
| --- | --- |
| С: Пресвето Сърце Исусово. | Н: Помилвай ни. |
| С: Безскверно Сърце Мариино. | Н: Моли се за нас. |
| С: Св. Йосифе.  | Н: Моли се за нас. |
| С: Св. евангелист Йоане.  | Н: Моли се за нас. |
| С: Свети Луи-Мари Гриньон де Монфор.  | Н: Моли се за нас. |

С: В името на Отца и Сина и Светия Дух.

Н: Амин.

##  Катена на Легиона

##  Тя се казва по средата на срещата, както и ежедневно от всеки легионер.

*Антифон:*

С: Коя е тази?

Н: Която се издига като утринна зора,

красива като луната, светеща като слънцето,

страшна като войска в бойна готовност.

С: Душата ми величае Господа,\* /кръстим се/
Н: и духът ми се зарадва в Бога, Спасителя мой,

С: защото Той милостно погледна унизеността на рабинята си;\*

и ето отсега ще ме облажават всички родове;

Н: задето Силният ми стори велико нещо,\*

и свято е името Му,

С: и Неговата милост е из рода в род за онези,\*

които Му се боят;

Н: Той показа сила с десницата Си;\*
разпръсна ония, които се гордеят с мислите на сърцето си;

С: свали силни от престола\*
и въздигна смирени;

Н: гладни изпълни с блага,\*
а богати отпрати без нищо;

С: взе под закрила Израиля,\*
Своя отрок, като си спомни милостта,
Н: както говори на нашите отци,\*
към Авраам и потомството му довека.

С: Слава на Отца и Сина\* и Светия Дух,

Н: както беше в началото, сега и всякога\*

и във вечни векове. Амин!

*Антифон:*

Н: Коя е тази, която се издига като утринна зора,

красива като луната, светеща като слънцето,

страшна като войска в бойна готовност.

С: О, Марийо, зачената без грях.

Н: Моли се за нас, които прибягваме към тебе.

С: Да се помолим.
Господи Исусе, наш посредник пред Отца,

на Теб Ти беше угодно да ни оставиш Пресветата Дева Мария,

Твоята майка, също и за наша майка, Тя да ни бъде ходатайка пред Теб. Дай на тези, които Те молят за благодати, радостта, всичко да получат чрез Мария.

Н: Амин.

##  Заключителни молитви

## Tе се казват в края на срещата /Представени са в лесен за четене вид/.

С: В името на Отца и Сина и Светия Дух. Амин.

C: Под Твоето покровителство прибягваме, света Богородице,

недей презира молитвите в нашите нужди,

но избави ни от всяка опасност,

Дево преславна и преблагословена!

С: (*призив на президиума към Св. Богородица с името, което носи този президиум)*

Н: Моли се за нас.

|  |  |
| --- | --- |
| С: Непорочна Дево Марийо, Посреднице на всички благодати. | Н: Моли се за нас. |
| С: Свети Михаиле и Свети Гавраиле. | Н: Молете се за нас. |
| С: Всички войнства небесни, Мариини ангелски Легиони. | Н: Молете се за нас. |
| С: Свети Йоан Кръстител. | Н: Моли се за нас. |
| С: Свети апостоли Петър и Павел. | Н: Молете се за нас. |

Н: Дарувай, Господи, на нас,

които чрез Мария ти служим,

вяра в Теб и доверие в нея,

в пълнота, която е дадена да спечелим за Тебе света.

Дари ни една животворна, разпалена от любов вяра,

чрез която да вършим всичко от чиста любов,

да виждаме в нашите ближни винаги Тебе

и на Теб чрез тях да служим.

Дари ни вяра, твърда като скала, непоколебима вяра,

в която ние спокойно и твърдо да устояваме сред кръст и мъки

и при всички отчаяния, които ни поднася живота;

смела вяра, която ни подтиква без притеснения

да се решаваме на големи дела в Твоя чест,

и за спасението на душите.

Вяра, подобна на огнен стълб,

водещ Легиона ни в единство напред и

навсякъде разпалваща пламъка на Божията любов.

Да ни носи светлина в тъмнината

и в сянка смъртна да укрепява колебаещите се,

и да обновява тези, които са закоравели в смъртта на греха!

Дай ни вяра, която да ни води по пътя към мира,

тъй че нашият Легион, след голямата борба без загуби,

да се срещне единен в Царството на Твоята любов и блаженство. Амин.

С: Дай на душите на нашите починали легионери и

на душите на всички починали верни да почиват в мир.

## Н: Амин.

С: В името на Отца и Сина и Светия Дух. Амин.